
           Община Момчилград
           Област Кърджали

            Адрес: Момчилград 6800, ул.”26-ти декември” № 12, тел.03631/78-41, факс 03631/78-49, е-mail: obshtina@mg.link.bg
ОБЯВЛЕНИЕ 

ОБЩИНА МОМЧИЛГРАД със седалище и адрес на управление гр. Mомчилград, ул. “26-ти Декември” № 12, на основание чл. 10а, ал. 2 от Закона за държавния служител, във връзка с чл. 14, ал. 1 и ал. 2 от Наредбата за провеждане на конкурсите за държавни служители, чл. 5, ал. 2 от Закона за устройство на територията и Заповед № РД-29-07/27.02.2020 г. на Кмета на община Mомчилград.
ОБЯВЯВА КОНКУРС:

За длъжността – „ГЛАВЕН АРХИТЕКТ” на Община Момчилград – 1  работно място /на половин щат/, вид правоотношение: служебно; длъжностно ниво – 6, съгласно Класификатора на длъжностите в администрацията; наименование на длъжностно ниво – ръководно ниво 6Б.
I. 1. Минималните и специфични изисквания, предвидени в нормативните актове за заемане на длъжността са: 

1.1 Минимална степен на завършено образование: да притежава диплома за завършено висше образование, образователно-квалификационна степен „магистър”, област на висшето образование – „Технически науки”, професионално направление: „Архитектура, строителство и геодезия”; 

1.2 Минимален ранг: ІV-ти младши или професионален опит: 3 години;

1.3 Да отговаря на изискванията, установени в чл. 7, ал. 1 и ал. 2 от ЗДСл.

1.4 Да има придобита пълна проектантска правоспособност или да отговаря на изискванията за стаж за придобиването й съгласно чл. 5, ал. 2 от ЗУТ, а именно- 2 години, като служител по трудов договор с проектантска правоспособност или 4 години, като проектант на свободна практика или като служител по служебно правоотношение или по трудово правоотношение на основен трудов договор на длъжност, за която се изисква съответното образование;
2. Допълнителни изисквания и квалификации: 

Познаване и прилагане на нормативната уредба, свързана с дейността по устройственото планиране, инвестиционно проектиране и строителство, контрол на дейността по устройство на територията, кадастър и регулация, включително ЗУТ, ЗМСМА, ЗКИР и други специализирани законови и подзаконови нормативни актове. Познания в работата на общинската администрация; компютърни умения – Word, Еxcel и специализирани софтуерни програми;
II. Начинът за провеждане на конкурса е чрез решаване на тест и интервю.

III. Необходимите документи, които следва да бъдат представени от кандидатите за участие в конкурса са: 

1 Заявление за участие по образец - Приложение № 3 към чл. 17, ал. 2 от Наредбата за провеждане на конкурсите и подбора при мобилност на държавни служители;

2 Декларация по чл. 17, ал. 3, т. 1 от Наредбата за провеждане на конкурсите и подбора при мобилност на държавни служители;

3 Копие от документи за придобита образователно-квалификационна степен, допълнителна квалификация и правоспособност, които се изискват за длъжността.

4 Копие от документи, удостоверяващи продължителността и областта на професионалния опит, или придобития ранг като държавен служител, ако има такъв;

5. Други документи, които са свързани с изискванията за заемането на длъжността;

6. Професионална автобиография.
IV. Място за подаване на документите за участие:

Документите се подават в сградата на Община Момчилград, на адрес: гр. Mомчилград, ул. “26-ти Декември” № 12, в деловодството всеки работен ден от 8:00 до 17:00 часа. Подаването на заявлението и приложенията към него се извършва лично от всеки кандидат или чрез пълномощник.
V. Срок за подаване на документите - 10 /десет/ дни от датата на публикуване на обявлението за конкурса в регистъра по чл. 61, ал. 1 от Закона за администрацията, в специализиран сайт или портал за търсене на работа и на интернет страницата на Община Момчилград;
VI. Списъците или други съобщения във връзка с конкурса ще се обявят на информационното табло в административната сграда на община Момчилград в гр. Mомчилград, ул. “26-ти Декември” № 12 и на електронната й страница. 
VII. Кратко описание на длъжността: 
1. Участва в разработването, обосновава и провежда политиката на Общин Момчилград в областта на градоустройственото планиране – архитектура, устройство на територията и кадастър и регулация

2. Ръководи, координира и контролира дейностите по устройственото планиране, проектирането и строителството на съответната територия, координира и контролира дейността на звената по чл. 5, ал. 6 от ЗУТ и издава административни актове съобразно правомощията, предоставени му по този закон;
3. Издава визи за проектиране;
4. Издава разрешение за поставяне;
5. Дава предложения до кмета на общината за издаване на разрешение за изработване на проект за ПУП на част от урбанизирана територия (с изключение на селищните образувания с национално значение) в обхват до един квартал;
6. Съгласува и одобрява идейни, технически и работни инвестиционни проекти;
7. Издава разрешение за строеж;
8. Издава удостоверения за търпимост;
9. Издава задължителни технически предписания в рамките на своята компетентност;
10. Дава становища, отговаря на запитвания, жалби, молби, сигнали и предложения на ЮЛ и ФЛ в рамките на дадените му компетенции;
11. Проучва, анализира и периодично информира ръководството за изпълнението на възложените задачи, като предлага мерки за усъвършенстване и подобряване на работата;
12. Изготвя програми за капиталното строителство по отношение на териториалното разположение на обектите и градоустройствената им осигуреност, въз основа на която се провеждат останалите процедури по одобряването им;

13. Ръководи съставянето на етапните планове за жилищно строителство и за обектите за комплексно обществено обслужване и отдих;
14. Координира комплексното изграждане на жилищните и промишлени територии;
15. Ръководи и контролира работата на Общинския експертен съвет по устройство на територията;
16. Ръководи дейността по проблемите на ТСУ и архитектурата на общината и кметствата;

17. Ръководи, координира и контролира работата по създаването, прилагането и изменението на устройствените планове;

18. Издава административни актове, съобразно правомощията, предоставени му по Закона за устройство на територията и други законови и подзаконови нормативни актове, както и Решения на Общинския съвет;

19. Координира и контролира дейността по изготвянето на кадастъра, регулационните и застроителните планове на общината, както на квартално-застроителните планове на отделните селища;

20. Контролира техническото изпълнение и заверка на цялостната архитектурна окомплектовка на документацията за общината, както и документацията по монументално-декоративното оформление, екологичната защита, и озеленяването на общината;
21. Контролира издадените наказателни актове по ЗАНН при незаконно строителство на територията на общината;

22. Внася предложения за усъвършенстване работата архитектурния план на общината и кметствата;

23. Подготвя и внася до кмета на общината и до заседанието на Общинския съвет докладни записки, писма, информации и предложения, включително за актуализиране на действащите наредби касаещи заеманата длъжност;
24. Участва в заседанията на общинския съвет, когато се решават въпросите по териториалното и селищно устройство на общината, както и текущи проблеми от сферата на дейността на гл.архитект;

25. Осигурява обществена информация на физически и юридически лица, съгласно Закона за достъп до обществена информация;

26. В ежедневната  си работа да допринася за издигане авторитета на общинската администрация и за повишаване доверието на гражданите и институциите към органите на местната власт;
27. Да спазва трудовата дисциплина и да използва работното си време за компетентно изпълнение на служебните и възложените от ръководителя задачи;

28. Професионално, културно и етично да обслужва гражданите и служебните лица;

29. Да участва на семинари, обучения, курсове и конференции на теми, касаещи областите на дейност.;
30. Да повишава професионалната си квалификация, да следи и прилага  новостите в работата си;

31. Да изготвя пълен и компетентен отговор на всяка молба и жалба на граждани и висшестоящи органи от своята сфера на дейност в законовия срок;
32. Да спазва държавната и служебна тайна в съответствие със закона;

33. Да опазва и съхранява документацията и кореспонденцията, коята получава или подготвя, в съответствие с нормативните изисквания;

34. Да спазва противопожарните изисквания и условията за безопастност на труда;

35. Да създава откритост и прозрачност в работата на организацията;
36. Да изпълнява и други задачи и дейности, възложени с устна или писмена заповед от кмета на общината.
VIII. Минимален размер на основната заплата, определена за длъжността: 680 лв.
За информация:

Адрес: гр. Mомчилград, ул. “26-ти Декември” № 12

Административно звено: отдел “Канцелария и протокол”

http://www.momchilgrad.bg/
Телефон за контакт: 03631/ 6051; 03631/7841; 
Лице за контакт: Гюлтен Юмер, гл. специалист „Човешки ресурси”
Настоящото обявление за конкурса да се публикува в регистъра по чл. 61, ал. 1 от Закона за администрацията, в специализиран сайт или портал за търсене на работа и на интернет страницата на Община Момчилград.








        







      



      Илкнур Кязим                                                                                              







      кмет на община Момчилград
